Opuchnutý a bolestivý malíček na nohe
Bolí ma malíček na pravej nohe. Vizuálne nič tam nevidím. Malíček je opuchnutý, ako guľka, ale bolí ako veľká lopta. Bolesť neviem k čomu prirovnať, možno k silnej bolesti zubov. Mastím si s propolisovou masťou a propolisom. Radšej by som išla rodiť. Ďakujem za odpoveď.
Dobrý deň,
ďakujeme za prejavenú dôveru.
Opuch a bolesť malíčka môže mať rôzne príčiny. Objavuje sa v dôsledku infekcie, zápalu, dny, neuropatie a i. Žiaľ, v našej kompetencii nie je možné určiť skutočnú príčinu bolesti. Krátkodobo je možné použiť ľadové obklady, prípadne lokálny liek s analgetickým a protizápalovým účinkom, napr.
Diclofenac
. Na jej presné stanovenie Vám však odporúčam čo najskôr podstúpiť lekárske vyšetrenie, aby sa vylúčili vážnejšie možné príčiny a nastavila vhodná liečba.
Prajem skorú úľavu od ťažkostí.
S pozdravom
PharmDr. Veronika Kiabová